62019TO0141_INF
Digriet tal-Qorti Ġenerali (Ir-Raba’ Awla) tas-6 ta’ Mejju 2020 –Sabo et vs Il-Parlament u Il-Kunsill
(Kawża T‑141/19)
“Rikors għal annullament – Ambjent – Enerġija – Direttiva (UE) 2018/200 – Inklużjoni tal-bijomassa mill-foresti fost is-sorsi ta’ enerġija rinnovabbli – Nuqqas ta’ interess individwali – Inammissibbiltà”
1.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Direttiva li tiddefinixxi kuntest komuni għall-promozzjoni tal-produzzjoni ta’ enerġija rinnovabbli u li tiffissa għan ta’ tnaqqis tal-emissjonijiet ta’ gassijiet serra – Rikors ippreżentat minn individwi li jinvokaw ksur tad-drittijiet fundamentali – Assenza ta’ inċidenza individwali – Inammissibbiltà
(ir-raba’ paragrafu tal-Artikolu 263TFUE; Direttiva tal-Parlament Ewropew u tal-Kunsill 2018/2001)
(ara l-punti 24-27, 29-34)
2.
Drittijiet fundamentali – Dritt għal protezzjoni ġudizzjarja effettiva – Stħarriġ ġudizzjarju tal-legalità tal-atti tal-Unjoni – Modalitajiet – Protezzjoni ta’ dan id-dritt mill-qorti tal-Unjoni jew mill-qrati nazzjonali skont in-natura legali tal-att ikkontestat – Possibbiltà li jintuża r-rikors għal annullament jew ir-rinviju preliminari għall-evalwazzjoni tal-validità
(Artikoli 263, 267 u 277 TFUE; Karta tad-Drittijiet Fundamentali tal-Unjoni Ewropea, Artikolu 47)
(ara l-punti 41-43)
3.
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Interpretazzjoni contra legem tar-rekwiżit tan-neċessità ta’ interess individwali – Inammissibbiltà
(Artikolu 263, Artikolu 4 TFUE)
(ara l-punti 44, 45)
Suġġett
Talba abbażi tal-Artikolu 263 TFUE u intiża għall-annullament parzjali tad-Direttiva (UE) 2018/2001 tal-Parlament Ewropew u tal-Kunsill tal-11 ta’ Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU 2018, L 328, p. 82), sa fejn din tinkludi l-bijomassa mill-foresti fost is-sorsi ta’ enerġija rinnovabbli.
Dispożittiv
1)
Ir-rikors huwa miċħud bħala inammissibbli.
2)
Ma hemmx lok li tittieħed deċiżjoni dwar it-talbiet għal intervent imressqa mill-Kummissjoni, minn U. S. Industrial Pellet Association, minn Stichting Dutch Biomass Certification u minn Stichting RBCN (Rotterdam Biomass Commodities Network).
3)
Peter Sabo u l-partijiet l-oħra li isimhom jidher fl-anness għandhom ibatu l-ispejjeż tagħhom, kif ukoll dawk esposti mill-Parlament Ewropew u mill-Kunsill tal-Unjoni Ewropea.
4)
Il-Kummissjoni, U. S. Industrial Pellet Association, Stichting Dutch Biomass Certification u Stichting RBCN (Rotterdam Biomass Commodities Network) għandhom ibatu kull waħda l-ispejjeż tagħhom stess relatati mat-talbiet għal intervent.